Смрт Уроша Петога/13
ПОЈАВА IV
Вукашин, Видоје, Влатко и грађани.

 
ВИДОЈЕ:
У двор дош'о Влатко с грађанима. 
ВУКАШИН: 
Уведи их. — Шта хоћете, људи? 
ПРВИ ГРАЂАН: 
Краљевску ти ми просимо милост 
За родбину заведеног племства 
Што одбјеже од заставе твоје. 
Удри кривце каквом хоћеш казном, 
Ал' невину женскад им поштеди, 
А за љубав твојим Приштинцима. 
ВУКАШИН: 
Кад год су ме модили Приштинци 
Мирно, смјерно, молбу им уважих; 
Али данас удрише у немир, 
Па им молбу одбијам, и пр'јетим 
Да ако се одмах не разиђу 
Датићу их силом растјерати. 
ВЛАТКО: 
Св'јетла круно, у немир се дала 
Хитрим људ'ма заведена момчад, 
А не св'јестан и ув'јек ти вјеран 
Већи дио приштинског грађанства. 
Поред њега за повратак реда 
Оружја ти не би ни требало; 
Сами оци казнили би дјецу. 
Ал' да не би ћа до тога дошло 
Услиши нам препонизну молбу. 
ВУКАШИН: 
Зар?
ГРАЂАНИ: 
Молимо иилост, милост, краљу. 
ВУКАШИН: 
Бих слаб ув'јек с вама, пак сам и сад.  
Устаните. Милост нек вам буде; 
Једну кућу само изузимам, 
А то кућу Арса војеводе. 
Он ми тамо одметнуо племетво, 
А син овдје одмеће грађанство. 
Тај род сав је заражен издајством; 
Не може га мој гњев мимоићи. 
ПРВИ ГРАЂАН: 
Немој, краљу, немој изузетка. 
ВУКАШИН:
Одлазите. — Видоје, из замка 
Сву таочад, ван Арсину, пусти; 
Њу ми јаком дај чувати стражом. 
А ако би луди Арсојевић 
Покушао да настави немир, 
Ухвати га, и доведи ми га. 
(Одлази Вукашин, па Видоје.) 
ПРВИ ГРАЂАН:
Израдисмо половичан пос'о, 
Којим пук се задовољит' неће. 
ДРУГИ ГРАЂАН:
Идем да му јавим. (Одлази) 
ТРЕЋИ ГРАЂАН:
Зло ће бити. 
ПРВИ ГРАЂАН:
Хајд'мо цару. 
ВЛАТКО: 
То ни по што, браћо. 
Краљ би тада натраг р'јеч узео. 
Шта је нама најпослије стало 
До чељади тог јединог Арса, 
Кад свим другим испросисмо милост? 
ТРЕЋИ ГРАЂАН:
Ми не дамо ни Арсиног рода. 
ПРВИ ГРАЂАН: 
Сва властела за њ је заузета. 
ДРУГИ ГРАЂАН:
Сви на поље, грађани вас зову; 
(вратив се) Арсојевић води их на замак. 
(Одлазе сви ван Влатка.) 
ВЛАТКО: 
Ето борбе... Шта ћу сад? Од исте 
Одвратићу мирољубне људе, 
Да побједу тим олакшам краљу. (Одлази)

Смрт Уроша Петога